section_heading: Povijest sastava
paragraph_text: Sastav je osnovan 1992., te su nakon objavljivanja dema Symbolization potpisali za izdavačku kuću Steamhammer. Ime sastava inspirirano je pisanjem Edgar Allana Poea. Godine 2002. potpisali su za Nuclear Blast, te su njihova izdanja po prvi put objavljena u Sjevernoj i Južnoj Americi, te Japanu. Do sada su objavili devet studijskih albuma, te je zanimljivo da svi počinju sa slovom "I". Nastupali su diljem Europe, te na mnogim festivalima, zajedno sa sastavima kao što su Overkill, Morbid Angel, Amon Amarth, Arch Enemy, Immortal, Death i drugima. Sastav je promijenio mnogo članova, te je kao jedini stalni član ostao pjevač Leif Jensen.